CELEX: 32013R1065
Language: hr
Date: 2013-10-30 00:00:00
Title: Uredba Komisije (EU) br. 1065/2013 оd 30. listopada 2013. o izmjeni Priloga III. Uredbi (EZ) br. 110/2008 Europskog parlamenta i Vijeća o definiciji, opisivanju, prezentiranju, označavanju i zaštiti zemljopisnih oznaka jakih alkoholnih pića

31.10.2013   
            
            
               HR
            
            
               Službeni list Europske unije
            
            
               L 289/48
            
         UREDBA KOMISIJE (EU) br. 1065/2013
   оd 30. listopada 2013.
   o izmjeni Priloga III. Uredbi (EZ) br. 110/2008 Europskog parlamenta i Vijeća o definiciji, opisivanju, prezentiranju, označavanju i zaštiti zemljopisnih oznaka jakih alkoholnih pića
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 110/2008 Europskog parlamenta i Vijeća od 15. siječnja 2008. o definiciji, opisivanju, prezentiranju, označavanju i zaštiti zemljopisnih oznaka jakih alkoholnih pića, te stavljanju izvan snage Uredbe Vijeća (EEZ) br. 1576/89 (1), a posebno njezin članak 17. stavak 8.,
   budući da:
   
               (1)
            
            
               Republika Peru podnijela je zahtjev za registraciju oznake zemljopisnog podrijetla „Pisco” u Prilogu III. Uredbi (EZ) br. 110/2008 u skladu s postupkom utvrđenim u članku 17. stavku 1. te Uredbe. „Pisco” je rakija od voća koja se tradicionalno proizvodi u Peruu fermentacijom i destilacijom grožđa.
            
         
               (2)
            
            
               Glavne specifikacije tehničke dokumentacije za „Pisco” objavljene su u Službenom listu Europske unije
                   (2) za potrebe prigovora, u skladu s člankom 17. stavkom 6. Uredbe (EZ) br. 110/2008. Kako Komisija nije zaprimila nijedan prigovor u skladu s člankom 17. stavkom 7. Uredbe (EZ) br. 110/2008, to ime treba uvrstiti u Prilog III. toj Uredbi.
            
         
               (3)
            
            
               U skladu sa sporazumom o pridruživanju između Europske zajednice i država članica, s jedne strane, i Republike Čile, s druge, odobrenom Odlukom Vijeća br. 2002/979/EZ (3), „Pisco” je zaštićena oznaka jakih alkoholnih pića podrijetlom iz Čilea. Stoga je potrebno pojasniti da zaštita zemljopisne oznake „Pisco” za proizvode podrijetlom iz Perua ne sprečava korištenje te oznake za proizvode podrijetlom iz Čilea.
            
         
               (4)
            
            
               Uredbu (EZ) br. 110/2008 treba stoga na odgovarajući način izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Odbora za jaka alkoholna pića,
            
         DONIJELA JE OVU UREDBU:
   Članak 1.
   U Prilogu III. Uredbi (EZ) br. 110/2008 u kategoriji proizvoda „9. Rakija od voća” dodaje se sljedeći upis:
   
      
                   
               
               
                  
                     „Pisco
                      (4)
                  
               
               
                  Peru
               
            
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. listopada 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 39, 13.2.2008., str. 16.
   
      (2)  SL C 141, 12.5.2011., str. 16.
   
      (3)  SL L 352, 30.12.2002., str. 1.
   
      (4)  Zaštita zemljopisne oznake ‚Pisco’ u skladu s ovom Uredbom ne dovodi u pitanje korištenje imena ‚Pisco’ za proizvode podrijetlom iz Čilea zaštićene sporazumom o pridruživanju između Unije i Čilea 2002.”